Accusation against a Husband
Material: papyrus
Place: Oxyrhynchites
Categories: Schriftliche Anklage gegen den Ehemann
detaillierte Aufzählung der Mißhandlungen und Beleidigungen
Zeugen
περὶ πάντων ὧν εἶπεν κατʼ ἐμοῦ ὕβρεων.
ἐνέκλεισεν τοὺς ἑ[α]υτοῦ δούλους καὶ τοὺς 
ἐμοῦ ἅμα των τροφιμ[ω]ν μου καὶ τὸν προνοητὴν καὶ τὸν 
υἱὸν αὐτοῦ ἐπὶ ὅλας ἑ[πτ]ὰ  ἡμέρας εἰς τὰ κατάγαια αὐτοῦ, 
τοὺς μὲν δούλους αὐτ[οῦ κ]αὶ τὴν ἐμὴν δούλην Ζωὴν ὑβρίσας 
ἀποκτίνας αὐτοὺς τῶν π[λ]ηγῶν, καὶ πῦρ προσήνεγκεν ταῖς τρο
φίμαις μου γυμνώσας αὐ[τὰ]ς παντελῶς ἃ οὐ ποιοῦσι οἱ νόμοι, καὶ 
λέγων τοῖς αὐτοῖς τροφίμοις ὅτι δότε πάντα τὰ αὐτῆς, καὶ εἶπαν 
ὅτι οὐδὲν ἔχει παρʼ ἡμῶν, τοῖς δὲ δούλοις λέγων μαστιγγομενοι ὅτι 
τὶ ἦρκεν ἐκ τῆς οἰκίας μου; βασανιζόμενοι οὖν εἶπαν ὅτι οὐδὲν 
τῶν σῶν ἦρκεν ἀλλὰ σῶά ἐστιν πάντα τὰ σά. 
ἀπήντησεν δὲ αὐτῷ Ζω[ίλ]ος ὅτι καὶ τὸν τρόφιμον αὐτοῦ ἐνέ
κλισεν, καὶ εἶπεν αὐτῷ ὅτ[ι] διὰ τὸν τρόφιμόν σου ἦλθας ἢ διὰ τὴν 
τοίαν ἦλθας λαλῆσαι ἐπάνω αὐτῆς; 
καὶ ὤμοσεν ἐπὶ παρουσίᾳ τῶν ἐπισκόπων καὶ τῶν ἀδελφῶν αὐτοῦ 
ὅτι ἀπεντεῦθεν οὐ μὴ κρύψω αὐτη πάσας μου τὰς κλεῖς καὶ ἐπέχω καὶ τοῖς δούλοις 
αὐτοῦ ἐπίστευσεν κἀμοὶ οὐκ ἐπίστευσεν οὔτε ὑβρίζω αὐτὴν ἀπεντεῦθεν. καὶ γαμικὸν γέγονεν, καὶ μετὰ 
τὰς συνθήκας ταύτας καὶ τοὺς ὅρκους ἔκρυψεν πάλιν ἐμὲ τὰς κλεῖς 
εἰς ἐμέ. καὶ ἀπελθοῦσα [εἰ]ς τὸ κυριακὸν ἐν , καὶ ἐποίησεν 
τὰς ἔξω θύρας αὐτοῦ ἐνκλισθῆναι ἐπάνω μου λέγων ὅτι διὰ τί ἀπῆλ
θας εἰς τὸ κυριακόν; καὶ πολλὰ ἀσελγήματα λέγων εἰς πρόσωπόν 
μου καὶ διὰ τῆς ῥινὸς αὐτο[ῦ], καὶ περὶ σίτου  ρ τοῦ δημοσίου τοῦ 
ὀνόματός μου μηδὲν δεδωκὼς μηδὲ ἀρτάβ μίαν . ἐνέκλεισεν δὲ 
τοὺς τόμους κρατήσας αὐτ[ο]ὺς ὅτι δότε τὴν τιμὴν τῶν  ρ, μηδὲν 
δεδω[κὼς] ὡς προεῖπον. καὶ εἶπεν τοῖς δούλοις αὐτοῦ ὅτι δότε συμμά
χους ἵνα καὶ αὐτὴν ἐνκλείσωσι. καὶ ἐκρατήθη Χωοῦς ὁ βοηθὸς αὐτοῦ 
εἰς τὸ δημόσιον καὶ παρέσχεν αὐτῷ Εὐθάλαμος ἐνέχυρον καὶ οὐκ ἠρκέσθη. 
ἦρκα κἀγὼ ἄλλο μικρὸν καὶ παρέσχον τῷ αὐτῷ Χωοῦτι. ἀπαντησας δὲ 
αὐτῷ εἰς Ἀντινόου ἔχουσα τὸ πρὸς βαλανῖόν μου μεθʼ ὧν ἔχω κοσμαρι
δίων, καὶ εἶπέν μοι ὅτι εἴ τι ἔχεις μετʼ ἐσοῦ αἴρω αὐτὰ διʼ ὅ δέδωκες τῷ 
βοηθῷ μου Χωοῦτι ἐνέχυρον διὰ τὰ δημόσια αὐτοῦ. μαρτυρήσαι δὲ 
περὶ τούτων πάντων ἡ μήτηρ αὐτοῦ. καὶ περὶ Ἀνίλλας τῆς δούλης 
αὐτοῦ ἔμεινεν θλίβων τὴν ψυχήν μου καὶ ἐν τῇ Ἀντινόου καὶ ἐνταῦθα 
ὅτι ἔκβαλε τὴν δούλην ταύτην ἐπειδὴ αὐτὴ οἶδεν ὅσα κέκτηται, ἴσως 
θέλων μοι καταπλέξαι καὶ ταύτῃ τῇ προφάσει ἆραι εἴ τι ἔχω· κἀγὼ οὐκ 
ἠνεσχόμην ἐκβαλεῖν αὐτήν. καὶ ἔμεινεν λέγων ὅτι μετὰ μηναν 
λαμβάνω πολιτικὴν ἐμαυτῷ. ταῦτα δὲ οἶδεν ὁ θ.